**ANNEX 5: DECLARACIÓ RESPONSABLE: PROTECCIÓ DE DADES.**

**DECLARACIÓ RESPONSABLE: PROTECCIÓ DE DADES (Nivell mig).**

El senyor/a ............................................................................... en nom i representació de l’empresa .................................. (encarregat de tractament –ET- als efectes d’aquest document) declara, sota la seva responsabilitat, que l’empresa a la qual representa, **CONEIX I ACCEPTA**, expressament i íntegra, el contingut que a continuació es recull, en quant a l’àmbit d’obligacions i responsabilitats escaients en el marc de la legislació aplicable a la protecció de dades de caràcter personal.

**1. Objecte i finalitat.**

L’encarregat del tractament de dades queda habilitat per tractar per compte de l'ICF, responsable del tractament, les dades de caràcter personal que puguin ser necessàries per complir amb la finalitat de prestar el servei detallat en el plec de prescripcions tècniques i en el del contracte de prestació de serveis entre ambdues parts. El present document, que forma part dels plecs i contracte esmentats, concreta i determina les instruccions relatives al tractament de dades personals a fer per l’encarregat del tractament.

Aquest document es regirà i queda supeditat en tot allò que disposi la normativa general sobre protecció de dades de caràcter personal en general, i el Reglament (UE) 2016/679 del Parlament Europeu i del Consell, de 27 d’abril de 2016 (RGPD), relatiu a la protecció de les persones físiques en el que respecta al tractament de dades personals i a la lliure circulació d’aquestes dades, i la normativa que el complementi o el desenvolupi, així com *la Llei Orgànica 3/2018, de 5 de desembre, de protecció de dades personals i garantia dels drets digitals*.

**2. Descripció del tractament.**

Els tractaments de dades a fer per l’encarregat del tractament seran, doncs, els necessaris per dur a terme els serveis previstos i, concretament, podrà dur a terme, exclusivament, els tractaments de dades que estiguin marcats a la següent taula:

|  |  |  |  |  |  |  |  |
| --- | --- | --- | --- | --- | --- | --- | --- |
| Recollida |  | Conservació |  | Difusió |  | Supressió |  |
| Registre |  | Extracció |  | Interconnexió |  | Destrucció |  |
| Estructuració |  | Consulta |  | Cotejament |  | Comunicació o Cessió |  |
| Modificació |  | Transmissió |  | Limitació |  |  |  |
| Altres (detallar) |  |

**3. Identificació de la informació facilitada per l’ICF.**

Les dades de caràcter personal que seran tractades per l’encarregat de tractament derivades de l’objecte d’aquest contracte poden ser:

|  |  |  |
| --- | --- | --- |
|   | SI | NO |
| Dades de caràcter identificatiu (NIF, Nom, Adreça, Imatge, Veu, Signatura, Geolocalització, etc...). |   |  |
| Característiques personals (estat civil, dades familiars, naixement, sexe, nacionalitat, llengua, ...). |   |  |
| Circumstàncies socials (Lloc de treball, aficions, estil de vida, associacions, llicències, ...). |   |  |
| Ocupació professional (Categoria laboral, historial laboral, dades no econòmiques de nòmina, ...). |   |  |
| Acadèmiques (Formació, titulacions, historial acadèmic, associacions professionals, ...). |   |  |
| Econòmiques (Ingressos, rendes, patrimoni, dades bancàries, impostos, ...). |   |  |
| Transaccions (Financeres, de béns, compensacions, indemnitzacions, ...). |   |  |
| Informació comercial (Negocis, llicències comercials, creacions artístiques o literàries, ...). |   |  |
| Infraccions (administratives, sancions econòmiques, litigis, aspectes penals, ...). |   |  |
| Dades sensibles o de categoria especial (biomètriques, polítiques, salut, genètiques, discapacitats, ...). |   |  |

Els titulars de les dades que poden ser subjectes d’aquest contracte poden ser:

|  |  |  |
| --- | --- | --- |
|   | SI | NO |
| Empleats, administradors (antics o nous) i persones vinculades i/o de contacte, candidats laborals. |   |  |
| Clients, garants o llurs persones de contacte.  |   |  |
| Agents comercials, promotors o altres col·laboradors comercials.  |   |  |
| Llogaters.  |   |  |
| Exclusivament les dades imprescindibles per la signatura d’un contracte, acord o conveni, sense altres implicacions. |   |  |

**4. Duració i finalització.**

El present document és plenament aplicable durant tota la durada del contracte del qual en forma part.

A la seva finalització, l’encarregat del tractament suprimirà/retornarà al responsable, retornarà a un nou encarregat del tractament, les dades les dades personals i suprimirà qualsevol còpia (física i/o lògica) que obri en el seu poder.

En qualsevol cas, a la finalització del contracte, l’encarregat del tractament haurà de certificar per una persona degudament apoderada de l'encarregat, que han complert amb les instruccions facilitades i que no mantenen cap document o dada dels que hagin pogut tractar durant el servei contractat.

**5. Transferència internacional de dades.**

En termes generals, no està permesa la transferència internacional de dades personals. Si l'encarregat hagués de transferir dades personals a un tercer país o organització internacional en virtut del dret de la Unió Europea o dels Estats membres que li pugui ser aplicable, aquest haurà d'informar d'aquesta circumstància de forma prèvia a la signatura d'aquest document a excepció feta d'una prohibició explícita en la pròpia normativa per raons d'interès públic.

**6. Obligacions de l’encarregat.**

L'encarregat del tractament i tot el seu personal queda obligat a:

1. **Única finalitat.**

Utilitzar la informació i dades personals que li faciliti el responsable del tractament exclusivament per la finalitat de l'encàrrec. En cap cas, l'encarregat del tractament queda autoritzat per utilitzar aquesta informació amb finalitats, interessos o beneficis que li siguin propis.

1. **Compliment de les instruccions.**

L'encarregat del tractament tractarà les dades facilitades d'acord amb les instruccions del responsable del tractament. En el cas que l’encarregat del tractament considerés que alguna de les instruccions infringís o fos contradictòria amb el RGPD o qualsevol altra disposició en matèria de protecció de dades que el completés o desenvolupés, l'encarregat de tractament haurà d'informar de forma immediata d’aquesta circumstància al delegat de protecció de dades (dpoicf@icf.cat) del Grup ICF, i s'abstindrà d'aplicar-la fins que torni a rebre noves instruccions.

1. **Registre d’activitats**

*(Només si ET té més de 250 empleats o si el tractament suposa un risc pels drets o llibertats, no sigui ocasional, o inclogui dades de categoria especial, o dades relatives a condemnes o infraccions penals Art 30.5RGPD).*

Portar, per escrit, un registre de totes les categories d’activitats de tractament efectuades per compte del responsable, que identifiqui en tot moment les dades de contacte, les categories de tractaments efectuats, les transferències de dades que es puguin donar i una descripció general de les mesures tècniques i organitzatives de seguretat per cada tractament.

1. **Comunicació de dades.**

L'encarregat de tractament no comunicarà cap informació ni cap dada a terceres persones, excepte amb l’autorització expressa del responsable del tractament o en els supòsits legalment admissibles. En aquest darrer cas, l'encarregat de tractament procedirà a informar de forma immediata d’aquesta circumstància, sempre que no hagi de contravenir cap instrucció o obligació legal, al responsable del tractament.

1. **Confidencialitat i secret.**

L'encarregat de tractament:

* Resta obligat a mantenir el deure de secret respecte de les dades de caràcter personal a les quals hagi tingut accés en virtut d’aquest encàrrec, fins i tot després que en finalitzi l’objecte.
* Garantirà que les persones autoritzades per tractar dades personals es comprometen de forma expressa i per escrit a respectar la confidencialitat de les dades confiades i a complir les mesures de seguretat corresponents, de les quals cal informar-los i formar-los convenientment.
* Garantirà la formació i difusió necessària en matèria de protecció de dades de les persones autoritzades, de la seva organització, per tractar dades personals.
* Mantindrà en tot moment a disposició del responsable tota la documentació específica que acrediti el compliment de les obligacions relatives al deure de secret, tant del propi encarregat com dels seus empleats.
1. **Mesures de seguretat.**

L'encarregat del tractament assumeix expressament l’obligació d'implantar les mesures de seguretat necessàries i aplicar degudament les tècniques i mesures organitzatives apropiades per garantir un nivell de seguretat adequat en base a l'avaluació de l’impacte en la protecció de dades personals del tractament de dades objecte d'aquest contracte. L'encarregat del tractament ha de:

* Designar un responsable de seguretat o, si així estigués obligat, un Delegat de Protecció de dades, i comunicar la seva identitat al DPO del Grup ICF (dpoicf@icf.cat).
* Garantir la confidencialitat, integritat, disponibilitat i recuperació permanent dels sistemes, dispositius i serveis objecte d'aquest contracte.
* Verificar i avaluar de forma periòdica i regular l'eficàcia de les mesures tècniques i organitzatives implantades per garantir la seguretat dels tractaments.
* Pseudoanonimitzar i xifrar les dades personals si escau.
* Establir un entorn de control adequat d’acord amb l'avaluació dels riscos relacionats amb els tractaments de dades objecte d'aquest contracte.

**7. Subcontractació.**

*(En cas que no estigui previst en les clàusules del contracte o condicions del servei.)*

Amb caràcter general, les prestacions objecte d'aquest contracte no es podran subcontractar a d'altres proveïdors, excepció feta dels serveis auxiliars necessaris pel normal funcionament de l'encarregat.

En cas que esdevingui necessària alguna subcontractació, l'encarregat ho comunicarà, de forma argumentada i per escrit, al responsable del tractament, amb l’antelació suficient per la presa raonada de decisió per part del responsable del tractament, indicant els tractaments objecte de la subcontractació, la identificació del subcontractat i les mesures de seguretat que l'encarregat de tractament posarà en pràctica per garantir el compliment d'aquest contracte. La subcontractació es podrà dur a terme sempre que el responsable del tractament així ho hagi manifestat explícitament.

El subcontractat tindrà la condició d'encarregat del tractament que preveu aquest contracte i restarà obligat, igualment, a complir les obligacions que s'han establert per l'encarregat del tractament inicial. És obligació de l'encarregat inicial regular la nova relació de forma que el nou subcontractat quedi subjecte a les mateixes condicions (instruccions, obligacions, mesures de seguretat, etc...), i amb els mateixos requisits formals, que l'encarregat inicial suporta.

La responsabilitat d'un incompliment per part del subcontractant, sigui qui sigui el causant, recaurà en tot moment en l'encarregat inicial.

*(En cas que així estigui pactat i previst en les clàusules del contracte o condicions del servei.)*

Les prestacions objecte d’aquest contracte poden estar subcontractats a d’altres proveïdors, d’acord amb els requeriments establerts en els plecs o contracte als quals s’annexen aquestes instruccions.

En cas que esdevingui necessària alguna subcontractació addicional, l'encarregat ho comunicarà, de forma argumentada i per escrit, al responsable del tractament, amb l’antelació suficient per la presa raonada de decisions per part del responsable del tractament, indicant els tractaments objecte de la subcontractació, la identificació del subcontractat i les mesures de seguretat que l'encarregat de tractament posarà en pràctica per garantir el compliment d'aquest contracte. La subcontractació es podrà dur a terme sempre que el responsable del tractament així ho hagi manifestat explícitament.

Tots els subcontractats tindran la condició d'encarregat del tractament que preveu aquest contracte i restaran obligats, igualment, a complir les obligacions que s'han establert per l'encarregat del tractament principal. És obligació d’aquest encarregat regular les relacions a través dels seus contractes de forma que els seus proveïdors quedin subjectes a les mateixes condicions (instruccions, obligacions, mesures de seguretat, etc...), i amb els mateixos requisits formals, que l'encarregat principal.

Amb la signatura del present document, l’encarregat de tractament adjunta la relació, amb la deguda identificació del mateix i del seu delegat de protecció de dades o responsable de seguretat, de tots els proveïdors que intervenen en la prestació del servei feta per l’ICF. També, adjuntarà una certificació expressa conforme ha fet trasllat als seus proveïdors de tots els requeriments i compromisos imposats per l’ICF.

La responsabilitat d'un incompliment per part del subcontractat, sigui qui sigui el causant, recaurà en tot moment en l'encarregat inicial.

**8. Deure de col·laboració.**

En el cas que les persones afectades exerceixin algun dels drets reconeguts en el RGPD davant de l’encarregat de tractament, aquest ho ha de comunicar de forma immediata al responsable del tractament a través d'un correu electrònic a l'adreça protecciodedades@icf.cat. La comunicació no podrà demorar-se més enllà del dia següent laborable.

La gestió i resolució de la petició serà sempre tramitada pel responsable del tractament el qual comunicarà, si escau, les conseqüències d'aquesta resolució a l'encarregat, podent arribar a modificar les instruccions del tractament.

Correspon al responsable del tractament facilitar el dret d'informació als interessats en el moment de la recollida de dades. En qualsevol cas, les condicions generals de tractament de dades personals són les que es reprodueixen en l'apartat de Privacitat del web [www.icf.cat](http://www.icf.cat).

L'encarregat de tractament donarà suport, en tot moment, a les peticions que el responsable del tractament li pugui fer per tal de donar compliment a les obligacions específiques relatives a la seguretat de les dades personals, a l'avaluació d'impacte de riscos i controls, així com les mesures de seguretat aplicades, quan procedeixi, i estigui relacionat amb l'objecte del contracte, i a la realització de consultes prèvies a l'autoritat de control.

L'encarregat de tractament posarà a disposició del responsable, a primer requeriment d’aquest i amb caràcter immediat, tota la informació necessària que aquest li requereixi per demostrar el compliment de totes les obligacions del contracte en general, però, especialment, les obligacions relatives a protecció de dades personals.

L'encarregat de tractament facilitarà l’execució dels controls i col·laborarà en la realització de revisions o auditories que el responsable del tractament, o un tercer contractat per aquest, decideixi dur a terme.

En tot cas, l'encarregat del tractament, de forma proactiva, compartirà de forma periòdica, i amb una periodicitat màxima anual, possibles inspeccions o accions supervisores efectuades per l'autoritat, així com el seu resultat.

**9. Violacions en la seguretat de les dades.**

Qualsevol vulneració de la seguretat de les dades que comporti la destrucció, pèrdua, alteració accidental o il·lícita, de dades personals, compartits, conservats o tractats de qualsevol altra forma, o la comunicació o accés no autoritzat, ha de ser tractada segons l'establert en els articles 33 i següents del RGPD, relatius a les violacions de la seguretat de les dades personals.

L’encarregat del tractament notificarà al responsable del tractament, sense dilació, i en qualsevol cas no més tard de les 24 hores següents a la seva detecció, les possibles violacions en la seguretat, de les dades personals al seu càrrec, de les que tingui coneixement, juntament amb tota la informació rellevant per a la documentació i comunicació de la incidència. Aquesta comunicació es farà a través d'un correu electrònic a les adreces: protecciodedades@icf.cat i dpoicf@icf.cat. Si no és possible facilitar la informació simultàniament, aquesta es facilitarà de manera gradual sense dilació. Com a mínim, l’encarregat facilitarà al responsable la informació establerta en l’article 33 del RGDP.

A tal efecte, la comunicació és essencial per tal que el responsable del tractament pugui notificar, si correspon, a l'autoritat competent, les violacions de dades. Així l'encarregat de tractament prioritzarà la comunicació de la violació abans que qualsevol altra informació que la pugui retardar.

El responsable del tractament, com a conseqüència d'una violació de dades, pot decidir resoldre per anticipat el contracte de serveis vinculat al present acord, i procedir a la seva rescissió sense generació de cap dret a indemnització específic pel trencament unilateral de l'acord.

El responsable del tractament, tindrà en tot moment el dret d'interposar les mesures de reclamació contra l’encarregat del tractament que consideri oportunes.

**10. Dades dels signants.**

Les dades personals dels signants, apoderats i/o representants i persones de contacte de les entitats signants d’aquest contracte seran tractades per cadascuna de les parts amb l’exclusiva finalitat de gestionar i complir la relació que aquest estableix sense perjudici del compliment de les obligacions normatives que es puguin aplicar. També es podran fer servir per efectuar estudis de qualitat sobre el servei prestat, en base a l’interès legítim d’ambdues parts. Les dades recollides seran conservades pel termini de temps imprescindible que sigui necessari. La seva cessió, únicament, serà facilitada en cas de petició per òrgans públics competents i emparats per la normativa de protecció de dades. Pel que fa a la gestió dels drets reconeguts per l’esmentada normativa als titulars de les dades, aquests podran ser exercits pels interessats a través de l’apartat de privacitat a la web de l’ICF, [www.icf.cat](http://www.icf.cat), o per correu electrònic (protecciodedades@icf.cat). En cas d’insatisfacció en l’exercici dels seus drets, es pot presentar una reclamació davant l’Agència Catalana de Protecció de Dades a través de la seva seu electrònica [www.apdcat.gencat.cat](http://www.apdcat.gencat.cat).

**(signatura digital)**